**ПРОТОКОЛ № 48**

30.11.2016 г.

 Днес, 30.11.2016 година в 16:00 часа в заседателната зала на Община Троян се събра Общинската избирателна комисия в състав:

 1. Емил Дамянов Цветанов - председател

 2. Мариета Василева Иванова – заместник-председател

 3. Елка Иванова Ангелова - секретар

 4. Дария Цочева Стоименова - член

 5. Димитър Георгиев Вучков - член

 6. Севил Юсеинова Кабакчиева-Толева - член

 7. Христо Колев Варчев – член

 8. Красимира Георгиева Славкова – член

 9. Станка Василева Драганска-Николова – член

 10. Павлина Минкова Комитова – член.

На лице е кворум. ОИК – Троян може да приема решения.

 **Беше определен следния дневен ред:**

1. Утвърждаване образеца на бюлетината за избор на кмет на кметство с.Врабево, община Троян, област Ловеч за частичните избори на 11.12.2016 година.
2. Упълномощаване на членове на ОИК Троян за получаване на бюлетините от печатницата-изпълнител съвместно с представител на общинска администрация при Община Троян.
3. Определяне на член на ОИК-Троян за предаване на изборните книжа съвместно с представител на общинска администрация на СИК село Врабево, община Троян, област Ловеч.
4. Провеждане на обучение на СИК село Врабево, община Троян, област Ловеч.

 След проведено поименно гласуване с 10 /десет/ гласа „за“ беше приет дневният ред за заседанието.

**По точка първа от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 353-МИ**

 **Относно**: Утвърждаване образеца на бюлетината за избор на кмет на кметство с.Врабево, община Троян, област Ловеч за частичните избори на 11.12.2016 година.

 Съгласно разпоредбата на чл.87, ал.1, т.9 от Изборния кодекс, ОИК утвърждава образците на бюлетините за общински съветници и кметове за съответната община.

 В ОИК-Троян е получен графичен файл с образец на бюлетината за кмет на кметство с.Врабево, община Троян, област Ловеч. Образецът на бюлетината е принтиран в комисията и върху него всички присъстващи членове на ОИК са се подписали и са изписали трите си имена собственоръчно. Отбелязани са датата и часа на одобряване на бюлетината.

 Предвид изложеното и на основание чл.87, ал.1, т.9 от Изборния кодекс, ОИК Троян:

**Р Е Ш И:**

 Утвърждава образеца на бюлетината за избор на кмет на кметство с.Врабево, община Троян, област Ловеч за частичните избори на 11.12.2016 година.

 Утвърждаването на бюлетината да се удостовери чрез електронния подпис на ОИК Троян.

 Утвърдения образец на бюлетината да се приложи като неразделна част от протокола от заседанието.

Решението подлежи на обжалване пред ЦИК, по реда на чл. 88 от ИК.

**По точка втора от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 354-МИ**

**Относно**: Упълномощаване на членове на ОИК Троян за получаване на бюлетините от печатницата-изпълнител съвместно с представител на общинска администрация при Община Троян.

 На основание чл.87, ал.1, т.9 от Изборния кодекс, ОИК Троян:

**Р Е Ш И:**

Упълномощава Димитър Георгиев Вучков, предложен от ПП „БЪЛГАРСКА СОЦИАЛИСТИЧЕСКА ПАРТИЯ“ и Дария Цочева Стоименова, предложена от ПП „ГЕРБ“ да получат съвместно с представител на общинска администрация при Община Троян отпечатаните хартиени бюлетини от печатницата-изпълнител, както и да подпишат протокола за предаването им.

 Определя като резервни членове със същите пълномощия – Елка Иванова Ангелова, предложен от ПП „БЪЛГАРСКА СОЦИАЛИСТИЧЕСКА ПАРТИЯ“ И Павлина Минкова Комитова, предложен от ПП „ГЕРБ“.

Решението подлежи на обжалване пред ЦИК, по реда на чл. 88 от ИК.

**По точка трета от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 355-МИ**

**Относно:** Определяне на член на ОИК-Троян за предаване на изборните книжа съвместно с представител на общинска администрация на СИК село Врабево, община Троян, област Ловеч.

На основание чл.87, ал.1, т.1 от Изборния кодекс, ОИК Троян:

**Р Е Ш И:**

Определя Красимира Георгиева Славкова – член на ОИК- Троян, който съвместно с представител на общинска администрация да предаде изборните книжа на 10.12.2016г. на СИК село Врабево, община Троян, област Ловеч. Същият да се яви в община Троян на 10.12.2016г. в 17:45 часа.

Решението подлежи на обжалване пред ЦИК, по реда на чл. 88 от ИК.

**По точка четвърта от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 356-МИ**

 **Относно:** Провеждане на обучение на СИК село Врабево, община Троян, област Ловеч.

На основание чл.87, ал.1, т.4 от Изборния кодекс, ОИК Троян:

**Р Е Ш И:**

 Да се проведе обучение на СИК село Врабево, община Троян, област Ловеч на 07.12.2016г. от 17:30 часа в община Троян. Обучението да се проведе от Председателя, Секретаря и Заместник-председателя на ОИК-Троян. За обучението да се покани представител на общинска администрация – Троян.

Решението подлежи на обжалване пред ЦИК, по реда на чл. 88 от ИК.

Заседанието приключи в 17:30 часа.

Неразделна част от настоящия протокол е присъствен лист на членовете на ОИК от 30.11.2016 г.